b'\n_START_ARTICLE_\nAnsamblul bisericii reformate din Ighiu\n_START_SECTION_\nLocalitatea\n_START_PARAGRAPH_\nIghiu (\xc3\xaen maghiar\xc4\x83 Magyarigen, \xc3\xaen german\xc4\x83 Grabendorf, Krapundorf, Krabundorf, Kuppendorf) este satul de re\xc8\x99edin\xc8\x9b\xc4\x83 al comunei cu acela\xc8\x99i nume din jude\xc8\x9bul Alba, Transilvania, Rom\xc3\xa2nia. Prima men\xc8\x9biune documentar\xc4\x83 a localit\xc4\x83\xc8\x9bii dateaz\xc4\x83 din anul 1206.\n_START_SECTION_\nBiserica\n_START_PARAGRAPH_\nBiserica actual\xc4\x83 a fost construit\xc4\x83 la sf\xc3\xa2r\xc8\x99itul secolului al XVIII-lea (1781-1783). Poate fi integrat\xc4\x83 stilistic barocului t\xc3\xa2rziu \xc8\x99i rococoului. Din vechiul ansamblu a supravie\xc8\x9buit o parte din incinta fortificat\xc4\x83, databill\xc4\x83 \xc3\xaen secolele XV-XVI, cu bastionul de la intrare, \xc3\xaencorporat \xc3\xaentr-o construc\xc8\x9bie din 1712._NEWLINE_\xc3\x8en cimitirul din jurul bisericii odihne\xc8\x99te marele savant preiluminist Bod P\xc3\xa9ter (1712-1769), care a de\xc8\x9binut la Ighiu calitatea de paroh.'